Foto: RIA Meksikaning aholi soni ko‘pligi bo‘yicha ikkinchi shtati bo‘lgan Verakrus dushanba kuni juda ham yirik qarz sabab favqulodda moliyaviy holatni e’lon qildi. Gubernator Migel Yunes Linaresning xabar berishicha, qarzdorlikning umumiy miqdori 56 milliard peso (deyarli 2,75 milliard dollar)ni tashkil qiladi. "Bunday vaziyat tarixda bo‘lmagandi. Verakrus 12 yil davomida xonavayron bo‘ldi", - deya ma’lum qilgan Linares. Verakrus rahbari xotirjamlikka chaqirgan, biroq hukumat o‘z majburiyatlari bo‘yicha jiddiy to‘lov qarzdorligiga ega ekanini tan oldi. U davlat rahbari Enrike Pene Netoga vaziyatga tezkorlik bilan yondashish lozimligini aytib, murojaat qilgan. Shtatning avvalgi gubernatori Xaver Duarte esa oktabr oyida korrupsiya jinoyatlarida ayblanib, lavozimidan vaqtinchalik chetlatilgandi.